stanford-oval/wikipedia huggingface dataset:
วิงกันดั้ม

| XXXG-01W วิงกันดั้ม > ข้อมูลทั่วไป |
| --- | --- |
ประเภท: โมบิลสูทแบบแปลงร่างได้
ความสูง: 16.3 เมตร
น้ำหนัก: 7.1 ตัน
เกราะ: โลหะผสมกันดาเนียม
อุปกรณ์: ปืนวัลแคน ปืนกลอัตโนมัติ บีมเซเบอร์ บัสเตอร์ไรเฟิล โล่
นักบินสำคัญ: ฮีโร่ ยุย
ด ค ก
XXXG-01W วิงกันดั้ม(ญี่ปุ่น:ウイングガンダム  ;อังกฤษ:Wing Gundam) เป็นโมบิลสูทตัวเอกเครื่องแรกในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง  ออกแบบโดยคุนิโอะ โอคาวาระ
วิงกันดั้มเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าซึ่งได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง วิงกันดั้มได้รับการพัฒนาโดยด็อกเตอร์ Jและเป็นโมบิลสูทที่มีความคล้ายคลึงกับวิงกันดั้มซีโร่มากที่สุด
วิงกันดั้มสามารถแปลงร่างเป็นเบิร์ดโหมดเพื่อให้บินในชั้นบรรยากาศโลกได้ อาวุธหลักของวิงกันดั้มก็คือปืนบัสเตอร์ไรเฟิลซึ่งเป็นปืนลำแสงที่มีอานุภาพสูง แต่เนื่องจากใช้พลังงานมากจึงมีกระสุนพลังงานแค่สามนัดเท่านั้น อาวุธอื่นๆประกอบด้วยปืนวัลแคนต่อต้านอากาศยานติดหัว, ปืนอัตโนมัติที่หน้าอกและบีมเซเบอร์สำหรับต่อสู้ในระยะประชิด  รหัสที่ OZใช้เรียกวิงกันดั้มก็คือกันดั้ม 01
เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร โดยนักบินของวิงกันดั้มก็คือเด็กหนุ่มนิรนามผู้ใช้ชื่อฮีโร่ ยุยตามผู้นำโคโลนีซึ่งถูก OZลอบสังหาร ฮีโร่ได้ใช้งานวิงกันดั้มจนกระทั่งได้รับ OZ-13MS กันดั้มเอเปี้ยนจากเทรซ คุชรีนาด้า
วิงกันดั้มได้รับความเสียหายอย่างหนักถึงสามครั้งตลอดเนื้อเรื่องของกันดั้มวิง ซึ่งครั้งสุดท้ายนั้นเลดี้ อันได้ใช้วิงกันดั้มป้องกัน OZ-00MS2 ทอลกีสทูว์ของเทรซจากลำแสงของปราการอวกาศลิบร้า
แม้จะเนื้อเรื่องของทั้งสองภาคจะไม่มีความเกี่ยวข้องกัน แต่วิงกันดั้มยังได้ปรากฏตัวในตอนสุดท้ายของจีกันดั้มซึ่งเป็นภาคก่อนหน้าด้วย
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบวิงกันดั้มใหม่อีกครั้งและเรียกว่ารุ่นแรกเริ่ม (early type)ให้มีรูปร่างที่ใกล้เคียงกับวิงกันดั้มซีโร่ในภาคเอนด์เลสวอลซ์มากกว่าเดิม และแก้ดีไซน์ส่วนแขนให้สามารถใช้เก็บกระสุนพลังงานสำรองได้
ดูเพิ่ม

รายชื่อหุ่นยนต์ใน After Colony
วัดห้วยหุงเกลือ

| วัดห้วยหุงเกลือ |
| --- | --- |


ที่ตั้ง: หมู่ที่ 10  ตำบลทัพรั้ง อำเภอพระทองคำ จังหวัดนครราชสีมา
ประเภท: วัดราษฎร์
นิกาย: มหานิกาย
เจ้าอาวาส: พระอธิการชำนาญ ตนฺติปาโล
 สถานีย่อยพระพุทธศาสนา
วัดห้วยหุงเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 10 ในตำบลทัพรั้ง อำเภอพระทองคำ จังหวัดนครราชสีมา ตั้งอยู่บนเนื้อที่ 26 ไร่ 3 งาน
วัดห้วยหุงเกลือตั้งวัดเมื่อ พ.ศ. 2482 ต่อมาวัดถูกทิ้งร้างนานกว่า 50 ปี จนพระอธิการเพชร ธิติสีโล ได้ทำการบูรณะวัดขึ้นมา ท่านได้สร้างอุโบสถด้วยคอนกรีตเสริมเหล็กแทนโบสถ์เก่าที่สร้างด้วยไม้ ได้รับการพัฒนาบูรณปฏิสังขรณ์สืบเนื่องมา ตลอดจวบจนกระทั่งได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 ได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541 จนพระอธิการเพชร กุสลจิตฺโต มรณภาพเมื่อวันที่ 23 สิงหาคม พ.ศ. 2553 ด้วยโรคหัวใจล้มเหลวและความดันโลหิตสูง ปัจจุบันมีพระอธิการชำนาญ ตนฺติปาโล ดำรงตำแหน่งเจ้าอาวาส
วิเชียร อัศว์ศิวะกุล

| วิเชียร อัศว์ศิวะกุล |
| --- | --- |
เกิด: วิเชียร อัศว์วิเศษศิวะกุล 10 มีนาคม พ.ศ. 2494 (73 ปี)
การศึกษา: มัธยมศึกษาตอนปลาย (โรงเรียนอำนวยศิลป์) ปริญญากิตติมศักดิ์ สาขานิเทศศาสตร์ (สถาบันราชภัฏพระนคร)
อาชีพ: นักธุรกิจ
องค์การ: บริษัท นิธิทัศน์ โปรโมชั่น จำกัด บริษัท นิธิทัศน์ เอโอเอ จำกัด
คู่สมรส: นางอรุณี อัศว์วิเศษศิวะกุล
บุตร: 3 คน
วิเชียร อัศว์ศิวะกุล (หรือ  วิเชียร อัศว์วิเศษศิวะกุล) (เกิด 10 มีนาคม พ.ศ. 2494) เป็นนักธุรกิจชาวไทย อดีตประธานบริษัท นิธิทัศน์ โปรโมชั่น
ประวัติ

วิเชียร เกิดเมื่อวันที่ 10 มีนาคม พ.ศ. 2494 ที่ ถนนท่าดินแดง ฝั่งธนบุรี กรุงเทพมหานคร ในครอบครัวที่เปิดร้านขายของชำชื่อ วันชัยสโตร์ พออายุได้ 16 ปี จึงได้เข้ามาคุมและบริหารงานที่ร้าน เมื่ออายุได้ 24 ปีก็ได้ออกไปทำงานข้างนอกด้วยการเป็นคนหาโฆษณาให้กับนิตยสาร รจนา จนได้รู้จักกับสปอนเซอร์ชื่อดังเช่นคุณ บุญชัย โชควัฒนา แห่ง สหพัฒนพิบูล จึงทำให้มีช่องทางมาทำรายการทางโทรทัศน์เช่น แม่บ้านสมองไว, เสาร์สนุก โดยเฉพาะรายการเสาร์สนุกนั้นกลายเป็นจุดเริ่มต้นที่ทำให้วิเชียรได้ก่อตั้งนิธิทัศน์ขึ้นมาในปี พ.ศ. 2525 แต่ในปัจจุบันวิเชียรยุติบทบาทการบริหารนิธิทัศน์แล้วโดยได้ยกลิขสิทธิ์ทั้งหมดให้กับทายาททั้ง 3 คนดูแลแทน
วัดห้วยม่วง (จังหวัดนครปฐม)

| วัดห้วยม่วง |
| --- | --- |

ที่ตั้ง: ตำบลกระตีบ อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดห้วยม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม โดยมีพระครูวิสุทธิ์ธีรคุณ เป็นเจ้าอาวาส เมื่อปี พ.ศ. 2539 บริเวณวัดยังมีตลาดน้ำ
วัดห้วยม่วงเริ่มก่อตั้งเมื่อ พ.ศ. 2409 ต่อมาเมื่อ พ.ศ. 2446 ได้ยกฐานะจากสำนักสงฆ์มาเป็นวัด โดยตั้งชื่อวัดว่า "วัดห้วยม่วง" อุโบสถหลังเก่ามีประวัติก่อสร้างแล้วเสร็จและผูกพัทธสีมาเมื่อ พ.ศ. 2468 มีลักษณะสถาปัตยกรรมแบบรัตนโกสินทร์ โครงสร้างหลังคาไม้ลดชั้น 2 ชั้น ชั้นละ 2 ตับ มุงด้วยกระเบื้องซีเมนต์ มีเครื่องประดับหลังคาเป็นปูนปั้น หน้าบันมีลวดลายปูนปั้นถมสี ด้านหน้าอุโบสถมีมุขโถง ระหว่างช่วงเสาของมุขเป็นซุ้มโค้งแบบอิทธิพลตะวันตก
เมื่อ พ.ศ. 2559 ได้มีการบูรณะอุโบสถและปรับปรุงภูมิทัศน์โดยรอบ มีการซ่อมแซมหลังคาและโครงสร้างหลังคา ซ่อมแซมบานประตูหน้าต่าง ฝ้าเพดานและฝ้าไขรา ฐานชุกชีและปิดทองพระพุทธรูปประธานในอุโบสถ
ละครรำ

ละครรำ เป็นศิลปะการแสดงของไทย  ที่ประกอบด้วยท่ารำ ดนตรีบรรเลง และบทขับร้องเพื่อดำเนินเรื่อง  ละครรำมีผู้แสดงเป็นตัวพระ  ตัวนาง  และตัวประกอบ แต่งองค์ทรงเครื่องตามบท  งดงามระยับตา  ท่ารำตามบทร้องประสานทำนองดนตรีที่บรรเลงจังหวะช้า เร็ว  เร้าอารมณ์ให้เกิดความรู้สึกคึกคัก  สนุกสนาน  หรือเศร้าโศก  ตัวละครสื่อความหมายบอกกล่าวตามอารมณ์ด้วยภาษาท่าทาง โดยใช้ส่วนต่างๆของร่างกาย  วาดลีลาตามคำร้อง  จังหวะและเสียงดนตรี
ในปัจจุบันละครรำนิยมนำมาแสดงแก้บนสิ่งศักดิ์สิทธิ์อย่างแพร่หลาย มีทั้งแบบชั่วคราว กับประจำโรง อยู่ในสถานที่นั้น ๆ เลย เช่นวัดโสธรวรารามวรวิหาร วัดพระศรีรัตนมหาธาตุวรมหาวิหาร ศาลหลักเมือง
ศาลท้าวมหาพรหม โรงแรมเอราวัณ เป็นต้น
ประเภทของละครรำ

ละครชาตรี  เล่นเรื่อง มโนห์รา
ละครใน  เล่นเรื่อง รามเกียรติ์ อุณรุท อิเหนา
ละครนอก  เล่นเรื่อง ไกรทอง โคบุตร ไชยเชษฐ์ คาวี สังข์ทอง เป็นต้น
ละครที่ปรับปรุงขึ้นใหม่ (แยกออกมาอีกทีจากละครรำ)

ละครดึกดำบรรพ์ เล่นเรื่อง สังข์ทอง อุณรุท มณีพิชัย ศกุนตลา
ละครพันทาง เล่นเรื่อง ราชาธิราช
ละครเสนา เล่นเรื่อง ขุนช้างขุนแผน
วัดคลองครุ (จังหวัดสมุทรสาคร)

| วัดคลองครุ |
| --- | --- |

ที่ตั้ง: เลขที่ 2 หมู่ที่ 8 ถนนเศรษฐกิจ 1 ตำบลท่าทราย อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
พระประธาน: หลวงพ่อปู่
เจ้าอาวาส: พระมหาประสาน ปสนฺนธมฺโม
 สถานีย่อยพระพุทธศาสนา
วัดคลองครุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองครุ ตำบลท่าทราย อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 16 ไร่ ในวันขึ้น 15 ค่ำ เดือน 10 มีการจัดงานวัฒนธรรมประเพณีดั้งเดิมของชาวไทยรามัญ คือ งานประเพณีตักบาตรน้ำผึ้ง
ประวัติ

ไม่มีประวัติการก่อสร้างวัดที่แน่ชัด ชื่อของวัดมาจากตำแหน่งที่ตั้งซึ่งอยู่ใกล้กับคลองครุ มีระบุว่าสร้างเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 12 เมตร ยาว 26 เมตร แต่มีเรื่องเล่าสืบต่อมาว่า เดิมเป็นสำนักสงฆ์สมัยต้นกรุงธนบุรี ชาวรามัญได้อพยพเข้ามาทำมาหากินในคลองครุเป็นจำนวนมาก แล้วได้สร้างสำนักสงฆ์แห่งนี้ขึ้น มีเจ้าสำนักสงฆ์ผลัดเปลี่ยนกันปกครองเรื่อยมา ที่ปรากฏปกครองอยู่นานถึง 20 พรรษา มีชื่อว่าพระพุก
อาคารเสนาสนะ

อุโบสถกว้าง 6 เมตร ยาว 14 เมตร สร้างเมื่อ พ.ศ. 2484 เป็นอาคารไม้ หอสวดมนต์กว้าง 10 เมตร ยาว 44 เมตร สร้างเมื่อ พ.ศ. 2536 เป็นอาคารไม้ กุฏิสงฆ์จำนวน 2 หลัง ศาลาอเนกประสงค์กว้าง 12 เมตร ยาว 24 เมตร สร้างเมื่อ พ.ศ. 2540 ศาลาบำเพ็ญกุศลจำนวน 1 หลัง
ศาลาการเปรียญกว้าง 17 เมตร ยาว 48 เมตร สร้างเมื่อ พ.ศ. 2530 มีลักษณะเป็นอาคารไม้ยกพื้นเตี้ย ไม่สูงมาก ตัวอาคารเปิดโล่งไม่มีผนัง หลังคาทรงปั้นหยา มุงด้วยกระเบื้องว่าวซีเมนต์ ต่อชายคาทั้งสี่ด้านมุงด้วยกระเบื้องซีเมนต์ลอนคู่ ภายในเป็นเสากลม พื้นทีใช้งานตรงกลางยกพื้นเพื่อเป็นเสนาสนะสำหรับพระสงฆ์
ปูชนียวัตถุของวัด ได้แก่ พระพุทธรูปปางมารวิชัย เป็นพระประธานในอุโบสถ ชาวบ้านเรียก หลวงพ่อปู่ ภายในวัดมีศาลหลวงพ่อโพธิ์ซึ่งตั้งอยู่ทางทิศใต้ของวัด
รายนามเจ้าอาวาส

พระเฒ่า
พระอธิการปิ่น
พระครูสาครสีลคุณ
พระมหาประสาน ปสนฺนธมฺโม
วงโคจรรอบดวงอาทิตย์

วงโคจรรอบดวงอาทิตย์ของโลกและดาวอังคาร
วงโคจรรอบดวงอาทิตย์ (heliocentric orbit) คือวงโคจรของสิ่งต่าง ๆ ที่โคจรรอบดวงอาทิตย์ ซึ่งรวมถึง ดาวเคราะห์ทุกดวงในระบบสุริยะ ดาวหาง ดาวเคราะห์น้อย ยานสำรวจอวกาศจำนวนมาก และ ขยะอวกาศที่มนุษย์สร้างขึ้นจำนวนมาก สำหรับการโคจรของดวงจันทร์นั้นแม้จะไม่ใช่การโคจรรอบดวงอาทิตย์แต่เป็นการโคจรรอบโลก แต่เมื่อพิจารณาที่ความเร็วในการเคลื่อนที่ของวงโคจรของโลกรอบดวงอาทิตย์แล้ว อิทธิพลของดวงอาทิตย์จะแรงกว่า
คำเติมหน้า helio ในชื่อภาษาอังกฤษ heliocentric นั้นมาจากคำว่า ἥλιος ในภาษากรีกโบราณ ซึ่งแปลว่าดวงอาทิตย์ และยังเป็นชื่อเทพเฮลิโอส ซึ่งเป็นบุคลาธิษฐานของดวงอาทิตย์ในตำนานเทพเจ้ากรีก
วัตถุแรกที่มนุษย์สร้างขึ้นที่สามารถออกจากวงโคจรรอบโลกแล้วเข้าสู่วงโคจรรอบดวงอาทิตย์ได้คือยานลูนา 1 ของสหภาพโซเวียต ซึ่งตั้งใจจะไปสำรวจดวงจันทร์แต่เกิดความผิดพลาด
สกุลว่านจูงนาง

| สกุลว่านจูงนาง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Cymbidieae
เผ่าย่อย:: Eulophiinae
สกุล:: Geodorum

สกุลว่านจูงนาง หรือ Geodorum  เป็นสกุลหนึ่งของพืชมีดอกในวงศ์กล้วยไม้ กระจายพันธุ์ในเอเชียและออสเตรเลีย มีสมาชิกประมาณ 10 ชนิด พบในไทย 7 ชนิด
วัดวังสะโม

| วัดวังสะโม |
| --- | --- |
อุโบสถวัดวังสะโม

ชื่อสามัญ: วัดวังสะโม
ที่ตั้ง: ตำบลบ้านดารา อำเภอพิชัย จังหวัดอุตรดิตถ์
ประเภท: วัดราษฎร์
นิกาย: เถรวาท มหานิกาย
 สถานีย่อยพระพุทธศาสนา
วัดวังสะโม ตั้งอยู่ที่บ้านวังสะโม หมู่ที่ 1 ตำบลบ้านดารา อำเภอพิชัย จังหวัดอุตรดิตถ์
สังกัดคณะสงฆ์ มหานิกาย มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 4
ประวัติ

วัดวังสะโม มีที่ดินตั้งวัดเนื้อที่ 8 ไร่ 2 งาน ได้สร้างขึ้นเป็นวัดนับตั้งแต่ประมาณ พ.ศ. 2460 มีนามตามชื่อบ้าน ประชาชนร่วมใจกันจัดสร้างวัดนี้ ได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2526 เขตวิสุงคามสีมากว้าง 20 เมตร ยาว 40 เมตร
ประวัติ > รายนามเจ้าอาวาสวัดวังสะโม

(รอเพิ่มเติมเนื้อหาในส่วนนี้)
อาณาเขตที่ตั้งวัด

(รอเพิ่มเติมเนื้อหาในส่วนนี้)
ศาสนสถาน-ถาวรวัตถุ

(รอเพิ่มเติมเนื้อหาในส่วนนี้)
วัดห้วยผักชี

| วัดห้วยผักชี |
| --- | --- |

ที่ตั้ง: ตำบลทุ่งลูกนก อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรวิทยคุณ (โสภณวิชญ์ มหาวีโร)
 สถานีย่อยพระพุทธศาสนา
วัดห้วยผักชี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่ 12 ไร่
วัดห้วยผักชีประกาศตั้งวัดเมื่อวันที่ 1 มีนาคม พ.ศ. 2481 โดยมีนายมาก อุไกรหงษา และนายเงิน ไม่ทราบนามสกุล เป็นผู้มอบที่ดินให้พื้นที่แต่เดิมเป็นป่าไผ่ และมีนายอินทร์ มหาดเล็ก เป็นผู้ริเริ่มชักชวนชาวบ้านมาช่วยกันแผ้วถางป่าปรับพื้นที่ และร่วมแรงร่วมใจกันปลูกสร้างกุฏิที่พักสงฆ์ขึ้นมา สาเหตุที่ตั้งชื่อวัดว่าวัดห้วยผักชีชีเพราะว่าวัดตั้งอยู่ริมห้วยซึ่งมีผักชีล้อมขึ้นอยู่เต็มห้วยจำนวนมาก
จากนั้นได้อาราธนานิมนต์พระสงฆ์จากที่อื่นมาจำพรรษาอยู่ตลอด และมีผู้บริจาคที่ดินเพิ่ม คือ นายเทิง นายมาก นางดอย อุไกรหงษา ต่อมามี นายกำจัด กลั่นสุนทร และข้าราชการต่างประเทศซื้อที่ดินถวายวัดเพิ่มอีกจำนวน 2 ไร่ นายงาม นางสิงห์ สาโรจน์ บริจาคเพิ่มอีก 200 ตารางวา ได้นิมนต์พระอาจารย์เกาะมาจำพรรษาที่พักสงฆ์ห้วยผักชี จากนั้นชาวบ้านก็พากันเดินทางไปนิมนต์หลวงพ่อบ้อง อธิปัญโญ ที่วัดมะขาม อำเภอบ้านโป่ง จังหวัดราชบุรี ในราวปี พ.ศ. 2506 ให้มาจำพรรษาที่วัดห้วยผักชีและเป็นเจ้าอาวาสปกครองวัดห้วยผักชีเป็นรูปแรก ท่านริเริ่มสร้างบูรณปฏิสังขรณ์เสนาสนะและเริ่มสร้างอุโบสถวัดห้วยผักชี วัดได้รับพระราชทานวิสุงคามสีมาเมื่อ พ.ศ. 2515 และทำการผูกพัทธสีมาเมื่อ พ.ศ. 2515
รายนามเจ้าอาวาส

พระอธิการบ้อง อธิปญฺโญ
พระอธิการวินิจ วินิจฺจาโร
พระอธิการชัยวัฒน์ ปวฒฺฑโน
พระอธิการทองคำ ทตฺตมโน
พระครูสุนทรวิทยคุณ (โสภณวิชญ์ มหาวีโร)
สกุลว่านน้ำทอง

| สกุลว่านน้ำทอง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Orchidoideae
เผ่า:: Cranichideae
เผ่าย่อย:: Goodyerinae
สกุล:: Ludisia A.Rich.

สกุลว่านน้ำทอง หรือ Ludisia เป็นกล้วยไม้สกุลหนึ่ง มีสมาชิกเพียงชนิดเดียวคือว่านน้ำทอง Ludisia discolor มีถิ่นกำเนิดในจีนตอนใต้, อินเดียตะวันออกเฉียงเหนือ, ไทย, เวียดนาม, ฟิลิปปินส์, มาเลเซีย, อินโดนีเซีย และพม่า
↑  Kew World Checklist of Selected Plant Families[ลิงก์เสีย]
วัดพระธาตุจอมแจ้ง (จังหวัดแพร่)

สำหรับวัดพระธาตุจอมแจ้งแห่งอื่น ดูที่ วัดพระธาตุจอมแจ้ง
| วัดพระธาตุจอมแจ้ง |
| --- | --- |


ชื่อสามัญ: วัดพระธาตุจอมแจ้ง, วัดพระธาตุจวนแจ้ง
ที่ตั้ง: ตำบลช่อแฮ อำเภอเมืองแพร่ จังหวัดแพร่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมแจ้ง เดิมเรียกว่า พระธาตุจวนแจ้ง ตั้งอยู่ที่ตำบลช่อแฮ อำเภอเมืองแพร่ จังหวัดแพร่ ใน พ.ศ. 1331 สร้างพระธาตุจอมแจ้งสีทอง สูง 29 เมตร ฐานกว้าง 10 เมตร ปัจจุบันเป็นที่ตั้งพิพิธภัณฑ์ตำบลป่าแดง เป็นพิพิธภัณฑ์ของจังหวัดแพร่
มีตำนานว่าพระพุทธเจ้าเสด็จถึงสถานที่นี้จวนสว่าง (เวลาใกล้รุ่ง) พอดี สถานที่แห่งนี้เป็นที่บรรจุพระเกศาของพระพุทธเจ้า รวบรวมสิ่งของโบราณที่หาดูได้ยาก
วัดพระธาตุจอมแจ้ง (จังหวัดแม่ฮ่องสอน)

สำหรับวัดพระธาตุจอมแจ้งแห่งอื่น ดูที่ วัดพระธาตุจอมแจ้ง
| วัดพระธาตุจอมแจ้ง |
| --- | --- |

ที่ตั้ง: ตำบลทุ่งยาว อำเภอปาย จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 1 ไร่
วัดพระธาตุจอมแจ้ง เดิมเป็นวัดร้างชื่อว่า วัดท่าแพม เพราะในสมัยพระบาทสมเด็จพระจุลจอมเกล้าเจ้าอยู่หัว ที่บ้านท่าแพมได้เกิดอหิวาตกโรคระบาด มีผู้คนล้มตายไปเป็นจำนวนมาก จึงได้พากันอพยพหนีไปอยู่ที่อื่นกันหมด จนบ้านท่าแพมกลายเป็นหมู่บ้านร้าง จนในปี พ.ศ. 2474 ครูบาศรีวิชัย ได้มาบูรณะสร้างพระเจดีย์องค์ใหม่ครอบองค์เดิมซึ่งมีรูปทรงแบบพม่า โดยองค์ที่สร้างใหม่ครอบไว้นั้นเป็นศิลปะแบบล้านนาไทย เมื่อครูบาศรีวิชัยได้พัฒนาแล้ว จึงมอบให้ครูบาปัญญาลูกศิษย์ของท่าน เป็นเจ้าอาวาสปกครองวัดสืบมา โดยตั้งชื่อวัดว่า "วัดพระธาตุจอมแจ้ง" ตามที่ชาวบ้านชอบเรียกกัน เพราะมีพระธาตุอยู่ที่วัด ตั้งเป็นวัดเมื่อ พ.ศ. 2474 ได้รับพระราชทานวิสุงคามสีมาเมื่อวันที่ 2 ตุลาคม พ.ศ. 2532 เขตวิสุงคามสีมากว้าง 20 เมตร ยาว 30 เมตร
อาคารเสนาสนะที่สำคัญ ได้แก่ อุโบสถ วิหาร ศาลาการเปรียญ กุฏิสงฆ์ ศาลาอเนกประสงค์ และมีองค์พระธาตุจอมแจ้ง ซึ่งเป็นพระธาตุเก่าแก่ตั้งอยู่บนเนินเขา ภายในบรรจุพระเกศาธาตุของพระพุทธเจ้า ปูชนียวัตถุมี พระเจ้าสายน้ำผึ้ง พระพุทธรูปเก่าแก่อายุ 100 กว่าปี สมเด็จองค์ปฐมและมีเจดีย์
วัดห้วยพระ

| วัดห้วยพระ |
| --- | --- |

ที่ตั้ง: ตำบลห้วยพระ อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูพิทักษ์ธรรมกิตติ์
 สถานีย่อยพระพุทธศาสนา
วัดห้วยพระ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีเนื้อที่ประมาณ 28 ไร่ 2 งาน 10 ตารางวา ใกล้ ๆ วัดมีลำห้วยขนาดกว้างประมาณ 20 วา ที่เรียกว่า ห้วยพระ เป็นสำนักปฏิบัติธรรมแห่งที่ 15 ของจังหวัดนครปฐม
วัดห้วยพระสันนิษฐานว่าสร้างวัดมาในราว พ.ศ. 2440 เมื่ออดีตบริเวณวัดห้วยพระ มีลำห้วยซึ่งมีน้ำตก น้ำจะไม่แห้งตลอดปี มีลำธารสายหนึ่งเป็นห้วยทราย ชาวบ้านยึดถือว่าเป็นห้วยศักดิ์สิทธิ์ ต่อมามีพระภิกษุหนึ่งรูปมาเล่นน้ำที่ห้วยทรายแล้วถูกทรายดูด ซึ่งชาวบ้านเชื่อว่าธรณีสูบ ห้วยแห่งนี้เลยถูกเรียกว่าห้วยพระและได้เป็นชื่อตำบลตลอดมา วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
วัดห้วยพระมีพระบรมสารีริกธาตุที่ได้รับมาจากอินเดียประดิษฐานอยู่ภายในวัด มีการปฏิบัติธรรมและบวชชีพราหมณ์ทุก ๆ วันสำคัญ และวันหยุดนักขัตฤกษ์
รายนามเจ้าอาวาส

พระอธิการบุญมา
พระอธิการสังวาลย์
พระอธิการไข่
พระอธิการเติม
พระอธิการแถว ถิรจิตฺโต พ.ศ. 2522
พระอธิการคำรณ คุณงฺกโร พ.ศ. 2540–2543
พระครูพิทักษ์ธรรมกิตติ์ พ.ศ. 2543–
วัดพระธาตุดวงเดียว

| วัดพระธาตุดวงเดียว |
| --- | --- |

ที่ตั้ง: ตำบลลี้ อำเภอลี้ จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุดวงเดียว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลี้ อำเภอลี้ จังหวัดลำพูน
วัดพระธาตุดวงเดียวสร้างขึ้นสมัยพระนางจามรี ตามตำนานเล่าว่าพระนางจามรีหนีภัยสงครามมาจากหลวงพระบางมาสร้างเมืองลี้ โดยช้างมงคลได้ทำกิริยา 5 ประการ แล้วล้มลง พระนางจึงสั่งให้เผาซากช้างแล้วก่อเจดีย์ครอบไว้ ผ่านมาสมัยสุโขทัย เมืองถูกเผาแล้วกลายเป็นเมืองร้าง รวมถึงวัดนี้ ต่อมา พ.ศ. 2510 ครูบาเจ้าอภิชัยขาวปี (วัดพระพุทธบาทผาหนาม) ได้เริ่มงานบูรณะองค์พระธาตุ จน พ.ศ. 2532 หลวงปู่วงค์ พร้อมคณะศิษย์ ได้ร่วมกันบูรณะอีก เสร็จสมบูรณ์เมื่อ พ.ศ. 2538 ตั้งเป็นวัดเมื่อวันที่ 2 สิงหาคม พ.ศ. 2543 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553
สิ่งก่อสร้างในวัดรวมถึงองค์พระธาตุนั้นได้สร้างในสมัยหลังมีอายุไม่เกิน 80 ปี โดยสร้างบนตำแหน่งเมืองโบราณเดิม เจดีย์มีลักษณะเป็นทรงเหลี่ยม ย่อมุมรูปทรงเพรียวชะลูด สูงประมาณ 30 เมตร สร้างครอบเจดีย์องค์เดิมจนไม่เหลือเค้าเจดีย์เก่า ตั้งอยู่ภายในระเบียงคด ทุกวันที่ 20 เมษายน จะมีพิธีสรงน้ำพระธาตุคู่กันกับวัดพระธาตุห้าดวง
วัดรวก

วัดรวก อาจหมายถึง
วัดรวก อำเภอบางกรวย จังหวัดนนทบุรี
วัดรวก อำเภอพระประแดง จังหวัดสมุทรปราการ
ราชวงศ์สาตวาหนะ

สาตวาหนะ (Sādavāhana หรือ Sātavāhana, IAST: Sātavāhana) เป็นราชวงศ์ที่ปกครองจากชุนนระ (ปูเน), ประทิศฐาน (ไพธาน) ในรัฐมหาราษฏระ และ กรีมนคร (Karimnagar) ในรัฐอานธรประเทศทางตอนใต้และตอนกลางของอินเดีย นักวิชาการส่วนใหญ่เชื่อว่าราชวงศ์สาตวาหนะเริ่มปกครองในช่วงปลายศตวรรษที่ 2 ก่อนคริสตศักราช จนถึงต้นคริสต์ศตวรรษที่ 3 ถึงแม้ว่านักวิชาการบางส่วนกำหนดจุดเริ่มต้นเร็วสุดที่ศตวรรษที่ 3 ก่อนคริสต์ศักราช ตามปุราณะ แต่ไม่มีหลักฐานทางโบราณคดีมายืนยัน ราชวงศ์สาตวาหนะได้ชื่อว่าเป็นผู้สร้างความสงบในจักรวรรดิ และหยุดยั้งการเข้ามาของชาวต่างประเทศหลังจากการเสื่อมโทรมของจักรวรรดิโมริยะ
วงใน

| --- | --- |


ประเภท: ชุมชนออนไลน์, รีวิว
วันที่ก่อตั้ง: พ.ศ. 2553
สำนักงานใหญ่: กรุงเทพมหานคร
บุคคลสำคัญ: ยอด ชินสุภัคกุล (ผู้ก่อตั้ง)
อุตสาหกรรม: การให้คะแนนและแนะนำสินค้า
ผลิตภัณฑ์: การให้คะแนนร้านอาหาร
เว็บไซต์: เว็บไซต์อย่างเป็นทางการ
Wongnai เป็นเว็บไซต์บริการเครือข่ายสังคมของประเทศไทยและชื่อบริษัทที่พัฒนา โดยผู้ใช้งานเว็บไซต์สามารถค้นหาร้านอาหาร ข้อมูล รูปและคำวิจารณ์จากสมาชิกคนอื่น สมาชิกผู้ใช้งานเว็บไซต์สามารถเพิ่มข้อมูลร้านอาหารหรือเสนอแนะให้แก้ไขข้อมูลร้านอาหารที่มีอยู่ในฐานข้อมูล แสดงความคิดเห็นเกี่ยวกับร้านอาหาร อัปโหลดรูปภาพเกี่ยวกับร้านอาหาร และติดตามความเคลื่อนไหวของเพื่อนภายในเว็บไซต์ได้แบบตามเวลาจริง  นอกเหนือจากการให้บริการผ่านทางหน้าเว็บไซต์ Wongnai ได้ให้บริการผ่านทางโปรแกรมประยุกต์ที่ทำงานอยู่บนอุปกรณ์พกพารุ่นที่เป็นระบบปฏิบัติการไอโอเอสและแอนดรอยด์ซึ่งจะมีการนำข้อมูลพิกัดภูมิศาสตร์ของผู้ใช้งานไปประมวลผลแบบ location-based service เพื่อแสดงผลการค้นหาร้านอาหารที่อยู่ใกล้ผู้ใช้ได้
เริ่มเปิดใช้งานครั้งแรกในปี พ.ศ. 2553 สร้างและดูแลโดยบริษัท วงใน มีเดีย จำกัด เว็บไซต์ Wongnai ปรากฏในสื่อในฐานะเว็บแนะนำหลายแหล่ง
รวมถึงแอ๊ปแนะนำสำหรับโทรศัพท์สมาร์ตโฟน
วันที่ 8 พฤศจิกายน 2560 Wongnai ประกาศเข้าซื้อกิจการ Blognone
วันที่ 30 กรกฎาคม 2563 LINE MAN ควบรวมกิจการกับ Wongnai
แหล่งข้อมูลอื่น

Wongnai.com เว็บไซต์อย่างเป็นทางการ
วัดยาย

| วัดยาย |
| --- | --- |

ชื่อสามัญ: วัดยาย, วัดหลวงพ่อทิพย์, วัดยายศรีบุญยืน
ที่ตั้ง: ตำบลม่วงยาย อำเภอเวียงแก่น จังหวัดเชียงราย
ประเภท: วัดราษฎร์
นิกาย: มหานิกาย
พระพุทธรูปสำคัญ: พระเจ้าตองติ๊บ (พระเจ้าทองทิพย์)
 สถานีย่อยพระพุทธศาสนา
วัดยาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงยาย อำเภอเวียงแก่น จังหวัดเชียงราย ที่ดินตั้งวัดมีเนื้อที่ 4 ไร่
วัดยาย หรือ วัดหลวงพ่อทิพย์ เริ่มสร้างเมื่อ พ.ศ. 2259 โดยตั้งเป็นสำนักสงฆ์ ไม่มีพระสงฆ์จำพรรษา ต่อมีพระครูบาอาทิตย์ได้เดินธุดงค์มาปักกลดใต้ต้นศรีดอนหัวนา ชาวบ้านจึงได้นิมนต์มาพักที่สำนักสงฆ์ และท่านได้อัญเชิญพระพุทธรูปมาประดิษฐานด้วย 1 องค์ เป็นพระพุทธรูปทองสำริดรมดำ ขนาดหน้าตักกว้าง 90 เซนติเมตร สูงจากฐาน 117 เซนติเมตร เป็นพระสิงห์ 3 ปางมารวิชัย ต่อมามีการสร้างวิหารแต่ไม่เสร็จ ครูบาอาทิตย์ร่วมกับชาวบ้านจึงย้ายไปตั้งวัดยังสถานที่ใหม่เมื่อ พ.ศ. 2263
เมื่อ พ.ศ. 2465 ได้สร้างวิหาร แล้วเสร็จเมื่อ พ.ศ. 2471 และได้รับพระราชทานวิสุงคามสีมา เมื่อวันที่ 30 ตุลาคม พ.ศ. 2488 และเมื่อ พ.ศ. 2538 ได้เริ่มบูรณะสร้างวิหารหลังปัจจุบันจนถึง พ.ศ. 2542 จึงแล้วเสร็จ
วัดมีพระพุทธรูปสำคัญคือ พระเจ้าตองติ๊บ (พระเจ้าทองทิพย์) เป็นพระพุทธรูปโลหะสำริด ขนาดหน้าตัก 2 ศอก ได้มาจากวัดร้างแห่งหนึ่งริมฝั่งแม่น้ำงาว นอกจากนั้นยังมีพระธาตุรัตนมณีศรีบุญอนันต์ สร้างขึ้นเพื่อเป็นที่ระลึกพุทธชยันตี 2600 ปี แห่งการตรัสรู้ของพระพุทธเจ้าในวันวิสาขบูชา พ.ศ. 2555
วงโคจร

สถานีอวกาศนานาชาติ (The International Space Station) กำลังโคจรอยู่เหนือโลก
ดาวเทียมโคจรรอบโลกจะมีความเร็วแนวเส้นสัมผัสและความเร่งสู่ภายใน
ดาวสองดวงที่มีความแตกต่างกันของมวลโคจรแบบ แบรีเซนเตอร์ ที่พบได้บ่อย ๆ  ขนาดสัมพัทธ์และประเภทของวงโคจรมีลักษณะที่คล้ายกับระบบดาวพลูโต-แครัน (Pluto–Charon system)
ในฟิสิกส์, วงโคจรเป็นเส้นทางโค้งแห่งแรงโน้มถ่วงของวัตถุรอบ ๆ จุดในอวกาศ,  ตัวอย่างเช่นวงโคจรของดาวเคราะห์รอบจุดศูนย์กลางของระบบดาว,  อย่างเช่นระบบสุริยะ   วงโคจรของดาวเคราะห์มักจะเป็นวงรี  วงโคจร คือ เส้นทางการเคลื่อนที่ของวัตถุหนึ่งรอบอีกวัตถุหนึ่ง โดยอยู่ภายใต้อิทธิพลแรงสู่ศูนย์กลาง อาทิ ความโน้มถ่วง ตัวอย่างเช่น วงโคจรของดวงจันทร์รอบโลก คำกริยาใช้ว่า "โคจร" เช่น โลกโคจรรอบดวงอาทิตย์ ดาวเทียมไทยคมโคจรรอบโลก
คนทั่วไปมักเข้าใจว่าดาวเคราะห์โคจรรอบดวงอาทิตย์เป็นวงกลม แต่ในความเป็นจริง ส่วนใหญ่แล้ววัตถุหนึ่งจะโคจรรอบอีกวัตถุหนึ่งในวงโคจรที่เป็นวงรี
ความเข้าใจในปัจจุบันในกลศาสตร์ของการเคลื่อนที่ในวงโคจรอยู่บนพื้นฐานของทฤษฎีสัมพัทธภาพทั่วไปของ อัลเบิร์ต ไอน์สไตน์ ซึ่งคิดสำหรับแรงโน้มถ่วงอันเนื่องจากความโค้งของอวกาศ-เวลาที่มีวงโคจรตามเส้น จีโอแดสิค  (geodesics)  เพื่อความสะดวกในการคำนวณ  สัมพัทธภาพจะเป็นค่าประมาณโดยทั่วไปของทฤษฎีพื้นฐานแห่งแรงโน้มถ่วงสากลตามกฎการเคลื่อนที่ของดาวเคราะห์ของเค็พเพลอร์
วัดรวกบางบำหรุ

| วัดรวกบางบำหรุ |
| --- | --- |


ชื่อสามัญ: วัดรวกบางบำหรุ, วัดรวก
ที่ตั้ง: เลขที่ 1134 ซอยจรัญสนิทวงศ์ 57 แยก 5 ถนนจรัญสนิทวงศ์ แขวงบางบำหรุ เขตบางพลัด กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดรวกบางบำหรุ เป็นวัดราษฎร์สังกัดคณะสงฆ์ฝ่ายมหานิกาย ในแขวงบางบำหรุ เขตบางพลัด กรุงเทพมหานคร
ไม่ปรากฎแน่ชัดว่าสร้างขึ้นในสมัยใด บ้างว่าสร้างในปี พ.ศ. 2219 เดิมชื่อ วัดรวก เพราะที่ตั้งวัดมีไม้รวกขึ้นอยู่ทั่วไป ส่วนคำขยาย บางบำหรุ คงเกิดขึ้นเพราะเนื่องจากว่าตั้งอยู่ในละแวกบางบำหรุ วัดรวกบางบำหรุได้รับพระราชทานวิสุงคามสีมาครั้งหลังเมื่อวันที่ 12 เมษายน พ.ศ. 2511
อุโบสถหลังเดิมเป็นแบบอยุธยาตอนต้น ผนังด้านข้างเจาะช่องหน้าต่างกลางข้างละบาน แต่ปูนปั้นหน้าต่างหลอกทำให้ดูมี 6 บาน ได้รับการปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ปัจจุบันแปลงเป็นวิหารขนาด 6 ห้อง หันหน้าไปทางทิศตะวันออกสู่คลองบางจาก ผนังด้านหลังตัน มีพระพุทธรูปประดิษฐานอยู่หลายองค์ ส่วนพระอุโบสถใหม่ตั้งขวางกับอุโบสถเดิม อาคารทั้งสองมีกำแพงแก้วล้อมรอบ
วัดยานิการาม

| วัดยานิการาม |
| --- | --- |

ชื่อสามัญ: วัดยานิการาม, วัดยาบี
ที่ตั้ง: ตำบลยาบี อำเภอหนองจิก จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดยานิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยาบี อำเภอหนองจิก จังหวัดปัตตานี มีที่ดินตั้งวัดเนื้อที่ 13 ไร่ 2 งาน 64 ตารางวา
วัดยานิการาม เดิมมีนามว่า วัดยาบี ตามชื่อตำบล ต่อมาเมื่อ พ.ศ. 2482 เปลี่ยนชื่อวัดมาเป็น "วัดยานิการาม" ตั้งเป็นวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 25 สิงหาคม พ.ศ.2462 เขตวิสุงคามสีมา กว้าง 80 เมตร ยาว 120 เมตร ด้านการศึกษาแต่เดิมมีพระสงฆ์ช่วยสอนหนังสือไทยให้ ต่อมาเมื่อ พ.ศ.2464 ทางราชการได้เปิดโรงเรียนประถมศึกษาขึ้นโดยอาศัยศาลาการเปรียญของวัด ครั้นถึง พ.ศ. 2506 ทางราชการได้จัดสร้างอาคารเรียนขึ้นเป็นเอกเทศในที่วัดสืบมา
วัดยุคันธราวาส

| วัดยุคันธราวาส |
| --- | --- |


ชื่อสามัญ: วัดยุคันธราวาส, วัดยุคนธร
ที่ตั้ง: เลขที่ 22 หมู่ที่ 7 ซอยบางเลน ซอย 21/5 ถนนบางกรวย-ไทรน้อย ตำบลบางเลน อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระสมุห์ หว่าน ธมฺมสาโร
 สถานีย่อยพระพุทธศาสนา
วัดยุคันธราวาส เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านวัดยุคันธราวาส (สวนเจ้า) ตำบลบางเลน อำเภอบางใหญ่ จังหวัดนนทบุรี ปัจจุบัน พระสมุห์ หว่าน ธมฺมสาโร ดำรงตำแหน่งเจ้าอาวาส
วัดยุคันธราวาสสร้างเมื่อ พ.ศ. 2410 โดยสมเด็จพระอริยวงศาคตญาณ (สา ปุสฺสเทโว) และพระบาทสมเด็จพระจอมเกล้าเจ้าอยู่หัว เดิมชื่อ วัดยุคนธร โดยใช้วัสดุก่อสร้างต่าง ๆ ที่เหลือจากการสร้างวัดราชประดิษฐ์สถิตมหาสีมาราม วัดยังมี พระแท่นที่ประทับพระบาทสมเด็จพระจอมเกล้าเจ้าอยู่หัว วัดได้รับพระราชทานวิสุงคามสีมาเมื่อ พ.ศ. 2440
ความแปลกแตกต่างของวัดนี้คือ อุโบสถไม่มีพระประธาน ไม่ใช่เพราะถูกพวกมิจฉาชีพลักขโมย แต่มีธาตุเจดีย์ที่บรรจุพระบรมสารีริกธาตุตั้งไว้แทนพระประธาน มีลักษณะเป็นพระเจดีย์ทรงลังกาหล่อจากทองเหลือง ศาลาการเปรียญหลังเก่ามีพระพุทธรูปที่สร้างในสมัยพระบาทสมเด็จพระจอมเกล้าเจ้าอยู่หัวหลายองค์ แต่ถูกโจรขโมยไปเมื่อปี พ.ศ. 2557